Diari Oficial de la Generalitat Valenciana


Sumari del DOGV 3265, del 16-06-1998 (1998/4999)

RESOLUCIÓ de 5 de junio de 1998, del rector de la Universitat d’Alacant, per la qual s’ordena el compliment de sentència del Tribunal Superior de Justícia de la Comunitat Valenciana núm. 1.299, de data 15 de desembre de 1997.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3265

Data del DOGV
:   16-06-1998

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/4999


Organisme emissor
:   Universitat d'Alacant

Tipus de document
:   Resolució

RESOLUCIÓ de 5 de junio de 1998, del rector de la Universitat d'Alacant, per la qual s'ordena el compliment de sentència del Tribunal Superior de Justícia de la Comunitat Valenciana núm. 1.299, de data 15 de desembre de 1997. [1998/4999]
  
Vista la Sentència ferma del Tribunal Superior de Justícia de la Comunitat Valenciana núm. 1.299, de data 15 de desembre de 1997, la decisió del qual és del tenor literal següent:
  
«Primer. Desestimar els motius d'inadmissibilitat al·legats per la part demandada.
  
Segon. Considerar en part el recurs contenciós administratiu interposat per la Confederació de Sindicats Independents i Sindical de Funcionaris (CSI-CSIF) contra la Resolució del rector de la Universitat d'Alacant d'11 de juny de 1993 per la qual s'acordava no considerar el recurs plantejat per l'existència de causa de recusació d'un dels vocals del Tribunal nomenat per a la provisió de places vacants en la plantilla laboral de la Universitat d'Alacant, categoria de delineant, convocades per Resolució del Rectorat de 19 de novembre de 1992.
  
Tercer. Declarar aquesta resolució contrària a dret, anul·lar-la i deixar-la sense efecte.
  
Quart. Declarar la nul·litat de l'exercici pràctic dut a terme, que ha de ser repetit, i donar validesa a les puntuacions obtingudes en la resta dels exercicis als qui superen i van superar aquell exercici, amb les conseqüències que se'n deriven.
  
Cinquè. No fer pronunciament exprés en matèria de costos».
  
Resolem:
  
Ordenar el compliment de la decisió amb els efectes corresponents i, en virtut d'això, convocar els aspirants admesos al concurs convocat per Resolució de 19 de novembre de 1992 (DOGV de 21 de desembre de 1992), per a places vacants en al categoria de delineant a la realització del primer exercici de la primera fase, de la prova que ha ordenat repetir el Tribunal Superior de Justícia de la Comunitat Valenciana en la sentència esmentada. L'exercici es farà el dia 13 de juliol de 1998, a les 16:00 h, a l'aula C-11 de l'Aulari II del campus universitari de Sant Vicent del Raspeig.
  
Els opositors que hagen aprovat el segon exercici de la primera fase i hagen superat la fase de pràctiques, conservaran la qualificació sempre que superen el primer exercici. La puntuació total serà el resultat de la puntuació obtinguda en la resta de proves i fases.
  
Els opositors que hagen aprovat el primer exercici i que hagueren estat eliminats en els exercicis successius podran presentar-se a aquest primer exercici, però conservaran la nota i la situació jurídica derivada d'aquella qualificació, sense que en conseqüència puguen examinar-se de la resta d'exercicis.
  
Els aspirants admesos que s'hagen presentat al primer exercici o que n'hagen estat eliminats i superen el primer exercici repetit s'hauran d'examinar de la resta d'exercicis en la forma prevista en la convocatòria de data 19 de novembre de 1992 (DOGV de 21 de desembre de 1992).
  
Contra aquesta resolució, que exhaureix la via administrativa, es pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Autònoma Valenciana, en el termini de 2 mesos, comptadors a partir del dia següent al de la data de publicació d'aquesta resolució, amb la comunicació prèvia al rector de la Universitat d'Alacant, de conformitat amb l'article 110.3 de la Llei 30/1992.